Gyldenhat (Phaeolepiota aurea) - Naturbasen
Dansk: Gyldenhat
Latin: Phaeolepiota aurea
Autor: (Matt.) Maire 1928
Slægt: Phaeolepiota
Riger / Svamperiget / Agaricomycetes / Champignonordenen / Champignonfamilien / Gyldenhat
En stor, kraftig svamp med gyldengule farver og stok, som ofte er delvis stribet-året under ringen. Ringen er hængende, grynet på undersiden, bred og anseelig. På jord.
Hatten bliver indtil 15 cm. bred; den er tør og lyst mat gulbrun og med en melet overflade.
Stokken er gulbrun, 6-20 x 1-3,5 cm., ofte lidt kølleformet og med en bred, hængende ring af hattens farve; under ringen kan man i reglen se bælter med riller eller striber, som dog kan være svære at erkende på ældre eksemplarer.
Svampen har en tydelige lugt af blåsyre (eller "bittermandelolie", omtrent som hos Hæg); lugten kan dog være svær at erkende hos ældre eksemplarer.
: Gyldenhat er en karakteristisk svamp, som næppe kan forveksles med andre arter. Fibret Flammehat har noget lignende farver og dimensioner, og også en veludviklet ring, der er glat på undersiden; men den har fibret hat og gror på dødt løvtræ. Plettet Flammehat har meget mindre dimensioner og gror på dødt nåletræ.
: Den er udbredt over det meste af landet, men er forholdsvis sjælden, og optræder i reglen ikke i større antal.
: Ultimo september-primo november, ofte ret sent på sæsonen.
af Gyldenhat baseret på Naturbasens observationer:
Den har ingen interesse som spisesvamp og bør også undgås p.g.a. det store blåsyreindhold, der dog forsvinder ved opvarmning.
: På gerne lidt fugtig, humusrig og ret næringsrig bund i parker, haver og skove.
Påbegyndt af Poul Evald Hansen d. 17-10-2011. Senest redigeret af Poul Evald Hansen d. 24-11-2011. Læst 6.736 gange. Naturbasens artsbeskrivelser skrives kollektivt af medlemmerne. Det betyder at også du kan redigere denne beskrivelse og dermed gøre den bedre.